钦定古今图书集成/方舆汇编/职方典/第1262卷 > 《桃源行》宋·王安石
## 钦定古今图书集成/方舆汇编/职方典/第1262卷 > 《桃源行》宋·王安石

《望彝》宫中鹿为马，秦人半死长城下。避世不独商山
翁，亦有桃源种桃者。一来种桃不计春，采花食实枝
为薪。儿孙生长与世隔，知有父子无君臣。渔郎放舟
迷远近，花间忽见惊相问。世上空知古有秦，山中岂
料今为晋。闻道长安吹战尘，东风回首亦沾襟。重华
一去不复得，天下纷纷经几秦。